**SRIJEDA, 15.5.**

**PREDMET: HRVATSKI JEZIK**

**NASTAVNA JEDINICA: Veliko početno slovo: vode, gore, ustanove - vježbanje**

**1.sat**

Na današnjem prvom satu hrvatskoga jezika ponovit ćemo pisanje velikog početnog slova u imenima voda, gora i ustanova.

**U pisanku napiši:**

 Školski rad

 Veliko početno slovo - vježbanje

1. Prepiši rečenice pisanima slovima. Pazi na veliko početno slovo u imenima voda i gora.

BILI SMO NA IZVORU RIJEKE CETINE. IZ SINJA SMO PUTOVALI PREMA SJEVERU. IZ AUTOBUSA SMO UGLEDALI PERUČKO JEZERO. ANTE NAM JE PRIČAO O MODROM I CRVENOM JEZERU. IVANA JE REKLA DA U PODNOŽJU PLANINE DINARE IZVIRU DVIJE NAJVEĆE DALMATINSKE RIJEKE: CETINA I KRKA. MAJA SE POHVALILA DA LJETI S IZVIĐAČIMA BORAVI NA VELEBITU. NASTAVILI SMO PREMA JUGU. DOLASKOM U SOLIN UGLEDALI SMO RJEČICU JADRO KOJA IZVIRE PODNO MOSORA. UGLEDALI SMO I JADRANSKO MORE

2. Prepiši rečenice pisanim slovima. Pazi na veliko početno slovo u imenima ustanova.

U SPLITU SMO POSJETILI GRADSKO KAZALIŠTE LUTAKA.

ANIN JE TATA GLUMAC U HRVATSKOM NARODNOM KAZALIŠTU.

TIN JE UČENIK OSNOVNE ŠKOLE MARINA DRŽIĆA U DUBROVNIKU.

MOJA MAMA RADI U DOMU ZDRAVLJA SINJ.

OTAC JE ZAPOSLENIK ZAGREBAČKE BANKE.

**2.sat**

**Nakon pisanja malo se odmori uz čitanje lijepe proljetne pjesme Kakve je boje proljeće. Otvori čitanku na stranici 97. Iako vam se čini da je ovo priča, ipak je pjesma, ali nije pisana u stihovima.**

**Pročitaj pjesmu dva puta.**

**Usmeno odgovori na sljedeća pitanja. Odgovaraj cijelim rečenicama.**

Što je tema pjesme?

Po čemu se ova pjesma razlikuje od ostalih koje smo čitali?

Koji se likovi spominju u pjesmi?

Oko čega se prepiru?

Komu je proljeće bijele boje?

Kakvo je jaglacima?

Tko se šapćući javio iz trave?

Kakve je boje proljeće po mišljenju vjetra?

Kada se nebo zamodri (zaplavi)?

**Zapiši u pisanku:**

 **Kakve je boje proljeće**

 **Nevenka Videk**

 Ova pjesma nije napisana u stihovima.

 Tema pjesme: boje proljeća.

 U pjesmi se spominju proljetnice: (napiši)

 Meni najljepša pjesnička slika je: (napiši)

 Riječi koje se rimuju: bijele – vele, žute – ljute (dalje ti nastavi)

**U pjesmi pronađi 10 pridjeva i zapiši ih u pisanku.**

**PREDMET: MATEMATIKA**

**NASTAVNA JEDINICA: Pisano dijeljenje (396 : 3)**

Jučer ste naučili pisano dijeliti dvoznamenkasti i jednoznamenkasti broj. Kod nekih učenika ispravila sam krivo potpisivanje.

Danas ćemo naučiti pisano dijeliti troznamenkasti i jednoznamenkasti broj. Postupak je isti kao i jučer samo imamo za podijeliti jednu znamenku više (stoticu).

I dalje je jako važno točno potpisivanje. Tu su ti velika pomoć kvadratići u bilježnici.

Za ponavljanje riješi u udžbeniku ZNAM na stranici 100.

Zatim pogledaj video gdje je objašnjen postupak pisanog dijeljenja. Video pogledaj i više puta ako je potrebno.

<https://www.profil-klett.hr/repozitorij-materijali/pisano-dijeljenje-troznamenkastog-broja-jednoznamenkastim>

Sada ćemo na primjeru iz udžbenika na str. 100 objasniti postupak.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Udžbenik, str. 100.** *Otac želi 396 kuna ubaciti u tri kasice tako da u svaku stavi jednako mnogo.**Koliko kuna treba odvojiti za jednu kasicu?*396 : 3 = ?Pisano dijeljenje u tablici mjesnih vrijednosti:

|  |  |  |
| --- | --- | --- |
| S | D | J |
|  3- 3 0 |  9 9- 9 0 |  6 6- 6 0 |

|  |  |  |
| --- | --- | --- |
| S | D | J |
| 1 | 3 | 2 |

 : 3 =  Dijelimo stotice:3 S : 3 = 1 S, 1 S · 3 = 3 S, 3 S – 3 S = 0 S. Razlici stotica pripisujemo 9 D.Dijelimo desetice:9 D : 3 = 3 D, 3 D · 3 = 9 D, 9 D – 9 D = 0. Razlici D pripisujemo 6 J.Dijelimo jedinice:6 J : 3 = 2 J, 2 J · 3= 6 J, 6 J – 6 J = 0 J.*Otac za jednu kasicu treba odvojiti 132 kune.***Dijeljenje na kraći način:**  396 : 3 = 132- 3 09 -9 06 -6 0 3 podijeljeno s 3je 1. 1 puta 3 je 3. 3 manje 3 je 0. Pripisujemo 9.9 podijeljeno s 3 je 3. 3 puta 3 je 9.9 manje 9 je 0.Pripisujemo 6.6 podijeljeno s 3 je 2. 2 puta 3 je 6.6 manje 6 je 0.396 podijeljeno s 3 je 132. |

**Zapiši u bilježnicu.**

 Pisano dijeljenje (396 : 3)

U pisanom dijeljenju troznamenkastoga broja uvijek najprije dijelimo stotice, desetice i na kraju jedinice.

**PRIMJER:**

Otac želi 396 kuna ubaciti u tri kasice tako da u svaku stavi jednako mnogo.

Koliko kuna treba odvojiti za jednu kasicu?

 3 9 6 : 3 = 1 3 2 3 podijeljeno s 3 je 1. 1 puta 3 je 3.

 - 3 3 manje 3 je 0.

 0 9 Pripisujemo 9.

 - 9 9 podijeljeno s 3 je 3. 3 puta je 9.

 0 6 9 manje 9 je 0.

 - 6 Pripisujemo 6.

 0 6 podijeljeno sa 3 je 2. 2 puta 3 je 6.

 6 manje 6 je 0.

PROVJERA MNOŽENJEM

132 \* 3

396

**Za vježbu riješi udžbenik na stranici 101.**

**PREDMET: ENGLESKI JEZIK**

**NASTAVNA JEDINICA: Television programmes**

**Upute za rad su u prilogu e-maila.**